Diari Oficial de la Generalitat Valenciana


Sumari del DOGV 6233, del 25-03-2010 (2010/2912)

Aprovació definitiva del compte de liquidació definitiva del Projecte de Reparcel·lació de la Unitat d'Execució Número 1 del Pla Parcial d'Ausias March II.
-----------------------------------------------------------------------------------------------------------------------------------------------------------

### Dades del document

Número de DOGV
:   6233

Data del DOGV
:   25-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2912


Data del document
:   09-03-2010

Organisme emissor
:   Ajuntament de Carlet

Tipus de document
:   Anunci

Descriptors 

:   * Carlet
    * pla d'urbanisme
    * administració local

Aprovació definitiva del compte de liquidació definitiva del Projecte de Reparcel·lació de la Unitat d'Execució Número 1 del Pla Parcial d'Ausias March II. [2010/2912]  
La Junta de Govern Local de l'Ajuntament de Carlet, en sessió de 8 de març de 2010, va acordar aprovar definitivament el compte de liquidació definitiva del Projecte de Reparce·lació corresponent a la Unitat d'Execució Número 1 del Pla Parcial d'Ausias March II presentada per l'Agrupació d'Interés Urbanístic de la Unitat d'Execució Número 1 del Pla Parcial d'Ausias March II.   
Anteriorment, mitjançant un acord de la Junta de Govern Local de 2 de novembre de 2009, s'havia acordat sotmetre a informació pública el compte de liquidació definitiva del Projecte de Reparcel·lació corresponent a la Unitat d'Execució Número 1 del Pla Parcial d'Ausias March II.  
La informació pública es va dur a terme per mitjà d'edicte publicat al tauler d'anuncis de la corporació el 3 de novembre de 2009, en un diari d'informació general editat a la Comunitat Valenciana, el periòdic Las Provincias de 5 de novembre de 2009 i en el Diari Oficial de la Comunitat Valenciana número 6139 de 6 de novembre de 2009.  
Igualment es va notificar l'acord al domicili fiscal dels que resultaven interessats segons el compte de liquidació provisional i dels titulars de drets reals inscrits en el Registre de la Propietat. En relació amb aquells a què no s'havia pogut practicar la notificació individual es va publicar edicte al tauler d'anuncis de l'Ajuntament de Carlet i en el Butlletí Oficial de la Província número 18 de 22 de gener de 2010.  
Durant el període d'informació pública atorgat no es va formular cap al·legació.  
El que es publica per a coneixement general i als efectes oportuns.   
Contra el present acord, que és definitiu, serà possible la interposició de recurs potestatiu de reposició davant de la Junta de Govern Local, en el termini d'un mes a comptar de l'endemà de la notificació de l'acord o de la publicació del pertinent edicte en el Diari Oficial de la Comunitat Valenciana, si esta fóra posterior, o recurs contenciós administratiu en el termini de dos mesos davant del Jutjat Contenciós Administratiu de València a comptar de l'endemà de la notificació de l'acord o de la publicació del pertinent edicte en el Diari Oficial de la Comunitat Valenciana, si esta fóra posterior.  
Carlet, 9 de març de 2010.- L'alcaldessa: María Ángeles Crespo Martínez.